“Only In America” ຫລື “ມີ​ແ​ຕ່ຢູ່​ໃນ​ອາ​ເມ​ຣິກາ​ເທົ່າ​ນັ້ນ” : Georgetown
Georgetown ຊຶ່ງ​ເປັນ​ພາ​ກສ່ວນ​ນຶ່ງ​ຂອງນະ​ຄອນ​ຫຼວງ Washington DC ຊຶ່ງ​ເປັນຄຸ້ມ​ຂ້ອນ​ຂ້າ​ງຫລູຫລາ ຫຼື​ ຄຸ້ມຂອງ​ພວກ​ຜູ້ດີມີ​​ເງິນ​ມີ​ຄໍາ.
ອັນດັບຕໍ່ໄປ ວີໂອເອຂໍສະເໜີລາຍການ “Only In America” ຫລື “ມີແຕ່ຢູ່ໃນອາເມຣິກາເທົ່ານັ້ນ” ຊຶ່ງເປັນລາຍການກ່ຽວກັບບ້ານເມືອງ ຫລືວິຖີຊີວິດໃນສະຫະລັດອະເມຣິກາ  ຊຶ່ງມື້ນີ້ ວັນນະສອນຈະມາເລົ່າສູ່ທ່ານຟັງ ກ່ຽວກັບຄຸ້ມນຶ່ງທີ່ມີຊື່ສຽງທີ່ສຸດຂອງນະຄອນຫລວງຂອງສະຫະລັດ ເຊີນທ່ານຕິດຕາມ ຮັບຟັງໄດ້ເລີຍ ນຶ່ງໃນບັນດາຄຸ້ມຕ່າງໆໃນອະເມຣິກາ ທີ່ຖືວ່າເປັນຄຸ້ມທີ່ ຄຶກຄື້ນລື້ນເລີງທີ່ສຸດໃນຊ່ວງລະຍະນີ້ຂອງປີ ກໍຄືເທດສະ ການຄຣິສມາສແລະປີໃໝ່ນັ້ນ ກໍແມ່ນ Georgetown ຊຶ່ງເປັນພາກສ່ວນນຶ່ງຂອງນະຄອນຫຼວງ Washington DC ຊຶ່ງຄຸ້ມຂ້ອນຂ້າງຫຣູຫຣາ ຫຼືຄຸ້ມຂອງພວກຜູ້ດີມີເງິນ ມີຄໍາ ບ່ອນທີ່ມີບ້ານເຮືອນເປັນຄືຫ້ອງແຖວຫລາຍຊັ້ນຕິດ ຕິດກັນ ທີ່ເອີ້ນວ່າ townhouse ທີ່ຢູ່ໃນສະພາບເກັບຮັກ ສາໄວ້ຢ່າງດີງາມ ເປັນລະບຽບຮຽບຮ້ອຍ ແລະມີໂບດ ພ້ອມທັງປ່າຊ້າບ່ອນຝັງສົບທີ່ເກົ່າແກ່ ມີຄວາມສໍາຄັນທາງ ປະວັດສາດນໍາອີກ ຄໍາວ່າ DC ຊຶ່ງເປັນສ່ວນນຶ່ງຂອງຊື່ຂອງນະຄອນຫລວງ ຂອງສະຫະລັດ ຫລື Washington DC ນັ້ນແມ່ນຫຍໍ້ມາ ເຄີຍເປັນພາກສ່ວນນຶ່ງທີ່ເປັນເອກກະລາດຂອງ District of Columbia ມາກ່ອນ ໃນປີ 1787 ລັດຖະສະພາ ຂອງປະເທດໃໝ່ ສະຫະລັດອາເມຣິກາ ໄດ້ພົບປະກັນ ຢູ່ນະຄອນ Philadelphia ແລະໄດ້ຕັດສິນໃຈທີ່ຈະ ສ້າງເມືອງຫລວງແຫ່ງໃໝ່ຂຶ້ນມາ ທີ່ມີຜັງເມືອງເປັນຮູບ ເຂົ້າຫລາມຕັດ ແລະ ເອີ້ນວ່າ District of Columbia ຊຶ່ງແບ່ງເອົາດິນສ່ວນນຶ່ງມາຈາກລັດ Maryland ທາງທິດເໜືອຂອງແມ່ນໍ້າ Potomac ແລະສ່ວນນຶ່ງມາຈາກລັດ Virginia ທາງກໍ້າໃຕ້ຂອງແມ່ນໍ້າດັ່ງກ່າວ ແລະຢູ່ພາຍໃນເຂດ ດີຊີ ຫລື District of Columbia ນີ້ ກໍໄດ້ການຕັ້ງເມືອງໃໝ່ຂຶ້ນມາ ໂດຍໃສ່ຊື່ວ່າ Washington ເພື່ອໃຫ້ກຽດແກ່ປະທານາທິບໍດີ ຄົນທໍາອິດຂອງອາເມຣິກາ ທ່ານ George Washington ນັ້ນເອງ ເອງນັ້ນ ກໍມີທ່າເຮືອແຄມແມ່ນໍ້າ Potomac ຢູ່ສອງແຫ່ງ ແຫ່ງນຶ່ງກໍຄື Georgetown ຢູ່ໃນເຂດລັດ Maryland ແລະ Alexan- dria ໃນເຂດລັດ Virginia ຕໍ່ມາໃນຂະນະ ທີ່ ເມືອງຫລວງ Washington ເຕີບໃຫຍ່ ຂະຫຍາຍຕົວອອກໄປນັ້ນ Georgetown ກໍເລີຍກາຍມາເປັນສ່ວນນຶ່ງຂອງ Wash- ington DC Georgetown ຊຶ່ງແປວ່າ ເມືອງຂອງ George ນັ້ນ ແມ່ນຕັ້ງຊື່ຕາມ ກະສັດ George ທີ 2 ຂອງອັງກິດ ໃນປະຈຸບັນນີ້ຄຸ້ມ Georgetown ແມ່ນເວົ້າ ໄດ້ວ່າ ຢູ່ຢ່າງໂດດດ່ຽວ ເພາະເປັນຄຸ້ມຂອງ ຄົນຮັ່ງມີ ທີ່ຕັ້ງຢູ່ໃນທ່າມກາງຄຸ້ມຄົນທຸກ ເພາະວ່າໂຕເມືອງຫລວງວໍຊິງຕັນ ເວລານີ້ ສ່ວນໃຫ່ຽແລ້ວ ແມ່ນຍາກຈົນ ແລະພົນລະ ເມືອງແມ່ນຄົນຜິວດໍາເປັນສ່ວນຫລາຍ ສ່ວນພວກທີ່ອາໃສຢູ່ໃນຄຸ້ມ Georgetown ນັ້ນ ແມ່ນມັ່ງຄັ່ງ ລໍ້າລວຍ ແລະເປັນຄົນຜິວ ຂາວສ່ວນຫລາຍ ມີສວນສາທາລະນະໃຫຍ່ໆແລະມະຫາວິທະຍາໄລ Georgetown ກັ້ນກາງ ລະຫວ່າງຄຸ້ມ Georgetown ກັບເຂດອື່ນໆຂອງວໍຊິງຕັນດີຊີ ແມ່ນແຕ່ລະບົບ ລົດໄຟໃຕ້ດິນ ທີ່ມີການວາງແຜນຜັງອອກມາໃນຊຸມປີ 1970 ນັ້ນ ກໍຍັງແລ່ນກາຍ ບໍ່ຜ່ານ ຄຸ້ມ Georgetown ເລີຍ ຊຶ່ງໝາຍຄວາມວ່າ ວິທີທາງທີ່ຈະເຂົ້າໄປຫາ Georgetown ໄດ້ ກໍຄືດ້ວຍການຍ່າງ, ຂີ່ລົດຖີບ, ລົດເມ ຫຼືວ່າລົດຍົນ ພວກທີ່ເຂົ້າໄປທ່ອງທ່ຽວແລະຊົມ Georgeບ town ໃນຊ່ວງນີ້ຂອງປີ ກໍຈະໄດ້ໄປຈັບຈ່າຍ ຊື້ເຂົ້າຂອງໃນຮ້ານຫລູຫລາລາຄາແພງ, ໄດ້ສໍາພັດກັບຊີວິດກາງຄືນ ທີ່ຄຶກຄຶ້ນມ່ວນຊື່ນ ມີຮ້ານອາຫານແຊບໆທີ່ບໍລິການອາຫານຈາກ ຫລາກຫລາຍປະເທດ, ມີບາຫລື night- club ບ່ອນຜູ້ຄົນໄປມ່ວນຊື່ນລື້ນເລີງໃນຍາມ ກາງຄືນ ພ້ອມທັງໄດ້ຊົມການຕົກແຕ່ງປະດັບ ປະດາຂອງເທດສະການຄຣິສມາສ ທີ່ສວຍ ງາມຕະການຕາ ຕາມສອງຝາກຝັ່ງຂອງຖະ ໜົນແຄບໆທີ່ແອອັດນັ້ນ ແລະຈະບໍ່ເປັນ ເລື້ອງທີ່ແປກປະຫລາດເລີຍ ຖ້າຫາກທ່ານ ຈະເດີນຜ່ານຫຼືເຫັນບຸກຄົນເດ່ນໆໃນວົງການ ລັດຖະບານແລະວົງການເມືອງຂອງສະຫະລັດ ເຊ່ນຜູ້ພິພາກສາສານສູງສຸດ, ສະມາຊິກ ລັດຖະສະພາຫຼືບໍ່ກໍພວກດາລາ ນັກສະແດງ ທີ່ມີຊື່ສຽງອອກມາຕົບແຕ່ງເອ້ຍ້ອງຕົ້ນຄຣິສ ມາສໜ້າບ້ານຂອງເພິ່ນ ຫຼືບໍ່ກໍພາໝາອອກມາຍ່າງໃນແຖບນັ້ນ ກໍຄືວ່າຫັ້ນແຫລະ Georgetown ເປັນຄຸ້ມຄົນຮັ່ງແລະພວກຜູ້ດີມີເງິນພວກເສດຖີຈຶ່ງມັກພາກັນໄປຊື້ບ້ານເຮືອນ ຢູ່ແຖວນັ້ນ ສະນັ້ນ ຖ້າທ່ານໄດ້ມາທ່ຽວນະຄອນຫລວງວໍຊິງຕັນ ດີຊີ ກໍຢ່າລືມແວະໄປທ່ຽວ ໄປສໍາພັດກັບ Georgetown ດ້ວຍ